ครึ่งบ่าย…ไม้สั้น – บล.คันทรี่ กรุ๊ป
ครึ่งบ่าย...ไม้สั้น - บล.คันทรี่ กรุ๊ป
5 พ.ย. 2558

สรุปตลาดภาคเช้า
          ตลาดภาคเช้าตลาดปรับตัวบวกเล้กน้อย ขณะที่ตลาดรอบบ้านมีทิศทางไม่ชัดเจน ตลาดบ้านเรามีแรงขายกดดันในกลุ่ม ICT จากประเด็นความกังวลในเรื่องประมูล 4G ขณะที่หุ้นกลุ่มพลังงานอ่อนตัวลงตามราคาน้ำมันดิบที่ปรับตัวลงวานก่อน ปิดการซื้อขายภาคเช้าดัชนีปิดที่ระดับ 1,424.96 จุด บวก +1.54 จุด ด้วยมูลค่าซื้อขาย 1.9 หมื่นล้านบาท
 
แนวโน้ม ภาคบ่าย
          คาดดัชนีมีแนวโน้มอ่อนตัวลง จากแรงกดดันจากความกังวลในประเด็นการเตรียมขึ้นดอกเบี้ยของสหรัฐ ประกอบกับราคาน้ำมันที่ปรับลดลงวานก่อนยังเป็นโมเมนตัมลบ เราจึงคาดหวังการพักตัวของดัชนี สำหรับการเก็งกำไร เราแนะนำกลุ่มสายการบิน ซึ่งได้ประโยชน์จากราคาน้ำมันที่ปรับลง และเตรียมเข้าช่วง High Season ของอุตสาหกรรมท่องเที่ยวในช่วงปลายปี
 
วิเคราะห์ทางเทคนิค
UAC  ราคาปิด 6.85 บาท
แนวรับ 6.75 บาท          
แนวต้าน 7.20 บาท
แนว cut loss หากใกล้จะหลุด 6.60 บาท
          กราฟ UAC แม้จะวิ่งแคบในวันนี้ แต่ทรงของกราฟกำลังวิ่งขึ้นไปยังกรอบบนของแนวต้าน 7.00-7.20 บาท เนื่องจากสามารถผ่านแนวกรอบสามเหลี่ยม โดยมีสัญญาณ Divergence และ โวลุ่มที่เติมเข้ามาต่อเนื่อง คาดว่าราคาจะเดินหน้าต่อไป แนะนำซื้อสะสม
 
เด็กแนว
          PDG  บ่ายนี้ต้องมา follow อีกทีสำหรับหุ้นตัวนี้ เพราะข่าวเรื่องผลประกอบการนั้นออกมาหนาหูมากว่ากำไรบานตะไทเป็นเท่าตัว วันก่อนเด็กแนวอฺธิบายให้ฟังว่า ใน Q3 โดยปกติแล้วเป็น low season ของบริษัท แต่ก็ยังเติบโตกว่า Q3/ 57 ได้เป็นเท่าตัว เนื่องจากฐานกำไรปีก่อนค่อนข้างต่ำ ซึ่งหากประเมินกำไรทั้งปีมีโอกาสแตะ 100 ล้านบาททำให้ค่า PE ลดฮวบลงมาเหลือประมาณ 12 เท่า ถือว่าต่ำมาก เพราะหุ้น packaging ในกลุ่มนี้ค่า PE สูงลิบ  และหากตามข่าวหนังสือพิมพ์เช้านี้ก็ยิ่งไปกันใหญ่เพราะมองกำไรโต 2-3 เท่าตัวกระนั้นเลย  เอาว่าเล่นอย่างมีสติและตัวบริษัทเองก็มาถึงจุดที่ผลงานน่าสนใจเช่นกัน ดังนั้น PDG จึงเป็นหุ้นปลอดภัย ราคาไม่แพงที่แม้ราคาจะวิ่งขึ้นมาแล้ว  แต่ยังตามน้ำได้  เพราะราคาเป้าหมายที่เด็กแนวประเมินไว้แต่แรกนั้นอยู่ที่ 5.70 บาทนั่นหมายความว่าหุ้นตัวนี้ต้องวิ่งได้อีกไม่น้อย
          สัญญาณเทคนิคนั้นถือว่าดีขึ้นเรื่อยๆ สำหรับคนที่ชอบการผ่านแนวต้านของ Ma หรือคนที่ชอบการตัดผ่านแนวกรอบสามเหลี่ยม ควบคู่ไปกับการตัดขึ้นของเครื่องมือ และโวลุ่มโตนั้น ถือว่าเข้าทางแบบตรงไปตรงมา ราคาหุ้นตามเทรนแบบนี้คือมุ่งหน้าไปหาต้านจิตวิทยา 5 บาทต่อไป ใครจะตามน้ำก็ลองดูบริษัทหลักทรัพย์ ซีไอเอ็มบี (ประเทศไทย) สรุปทิศทางและแนวโน้มตลาดบ่ายนี้